
                                           PARLAMENTUL  ROMÂNIEI
                                              CAMERA DEPUTAŢILOR
	      COMISIA JURIDICĂ, DE  DISCIPLINĂ  ŞI IMUNITĂŢI
	                   Bucureşti,   16 februarie  2010
Nr. PL-x 451 /2009


RAPORT
asupra  Proiectului de Lege privind respingerea Ordonanţei de urgenţă a Guvernului nr.61/2009 pentru modificarea şi completarea Legii nr.24/2000 privind normele de tehnică legislativă pentru elaborarea actelor normative
              În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere în fond, în procedură de urgenţă, cu Proiectul de Lege privind respingerea Ordonanţei de urgenţă a Guvernului nr.61/2009 pentru modificarea şi completarea Legii nr.24/2000 privind normele de tehnică legislativă pentru elaborarea actelor normative, trimis cu adresa nr.PL-x 451 din 28 octombrie 2009 şi  înregistrat cu nr. 31/869 din 28 octombrie 2009.
             Senatul, în calitate de primă Cameră sesizată, a adoptat Proiectul de Lege privind respingerea Ordonanţei de urgenţă a Guvernului nr.61/2009 pentru modificarea şi completarea Legii nr.24/2000 privind normele de tehnică legislativă pentru elaborarea actelor normative în şedinţa din 23 septembrie 2009.

             Potrivit prevederilor art. 75 din Constituţia României, republicată, şi ale art. 92 alin.(9) pct.1 din Regulamentul Camerei Deputaţilor, republicat, Camera Deputaţilor  este  Cameră decizională. 
                Proiectul de lege are ca obiect de reglementare respingerea Ordonanţei de urgenţă a Guvernului nr.61/2009 pentru modificarea şi completarea Legii nr.24/2000 privind normele de tehnică legislativă pentru elaborarea actelor normative, act normativ prin care se propune soluţionarea conflictului de norme juridice aparţinând unor categorii de acte normative de categorii diferite, abrogarea art.29 alin.(1) lit.d), text care prevede că proiectele de acte normative trebuie însoţite şi de studii de impact, ca instrument de motivare, precum şi completarea dispoziţiilor art.29 cu menţionarea documentelor de motivare care însoţesc proiectul actului normativ în cazul angajării răspunderii Guvernului. Totodată se dispune şi completarea dispoziţiilor art.56 cu prevederi potrivit cărora actele normative publicate pot fi completate sau abrogate şi înainte de data intrării lor în vigoare.

              Consiliul Legislativ,  prin avizul nr.620 din 5.06.2009, a avizat favorabil proiectul de lege, cu observaţii şi propuneri.
                În conformitate cu prevederile art.61 din Regulamentul Camerei Deputaţilor, republicat, membrii Comisiei au examinat proiectul de lege, expunerea de motive şi documentele care îl însoţesc, în şedinţa din 16 februarie 2010. 
                La lucrările Comisiei a fost prezenţi, în calitate de invitaţi, din partea Ministerul Justiţiei şi Libertăţilor Cetăţeneşti, doamna Alina Bica – secretar de stat şi din partea Consiliului Legislativ, domnul Sorin Popescu – preşedinte de secţie..
               La dezbateri au fost prezenţi 19 deputaţi, din totalul de 26 membri ai Comisiei juridice, de disciplină şi imunităţi. 

     În urma dezbaterilor, membrii Comisiei au hotărât, cu unanimitate de voturi, să propună plenului Camerei Deputaţilor, spre dezbatere şi adoptare, Raportul de  adoptare a Proiectului de Lege privind aprobarea Ordonanţei de urgenţă a Guvernului nr.61/2009 pentru modificarea şi completarea Legii nr.24/2000 privind normele de tehnică legislativă pentru elaborarea actelor normative, cu amendamentele prezentate în Anexă.
                 În raport cu obiectul şi conţinutul reglementării, proiectul de lege face parte din categoria legilor ordinare.
                                                         PREŞEDINTE,                                           SECRETAR,
             Daniel BUDA                                     Gabriel ANDRONACHE
Red.consilier C. Păduroiu
                                                                                                                                                                  ANEXĂ
                                                                                     AMENDAMENTE ADMISE:
la Proiectul de Lege privind respingerea Ordonanţei de urgenţă a Guvernului nr.61/2009 pentru modificarea şi completarea Legii nr.24/2000 privind normele de tehnică legislativă pentru elaborarea actelor normative
                                            PLx 451/2009
	Nr. crt.
	Text din ordonanţă
	Text Senat
	Text propus de comisie

(autorul amendamentului)
	Motivare

	1.
	Ordonanţa de urgenţă a Guvernului nr.61/2009 pentru modificarea şi completarea Legii nr.24/2000 privind normele de tehnică legislativă pentru elaborarea actelor normative


	Lege

privind respingerea Ordonanţei de urgenţă a Guvernului nr.61/2009 pentru modificarea şi completarea Legii nr.24/2000 privind normele de tehnică legislativă pentru elaborarea actelor normative
	Lege

privind aprobarea Ordonanţei de urgenţă a Guvernului nr.61/2009 pentru modificarea şi completarea Legii nr.24/2000 privind normele de tehnică legislativă pentru elaborarea actelor normative
Autor: Comisia juridică, de disciplină şi imunităţi
	

	2.
	
	 Articol unic. – Se respinge Ordonanţa de urgenţă a Guvernului nr.61 din 3 iunie 2009 pentru modificarea şi completarea Legii nr.24/2000 privind normele de tehnică legislativă pentru elaborarea actelor normative, publicată în Monitorul Oficial al României, Partea I, nr.390 din 9 iunie 2009.
	Art I. – Se aprobă Ordonanţa de urgenţă a Guvernului nr.61 din 3 iunie 2009 pentru modificarea şi completarea Legii nr.24/2000 privind normele de tehnică legislativă pentru elaborarea actelor normative, publicată în Monitorul Oficial al României, Partea I, nr.390 din 9 iunie 2009, cu următoarele modificări şi completări:
Autor: Comisia juridică, de disciplină şi imunităţi
	

	3.
	
	
	1. Înaintea punctului 1, se introduce un nou punct, cu următorul cuprins:

  „- Alineatul (7) al articolului 61 se abrogă.”
Autor: Comisia juridică, de disciplină şi imunităţi
	- pentru eliminarea paralelismului în reglementare ( text identic cu alin (5) al aceluiaşi articol)

	4.
	      1. Articolul 25 se modifică şi va avea următorul cuprins:
„Art. 25. - Soluţii pentru situaţii tranzitorii

Proiectul de act normativ trebuie să cuprindă soluţii legislative pentru situaţii tranzitorii, în cazul în care prin noua reglementare sunt afectate raporturi sau situaţii juridice născute sub vechea reglementare, dar care nu şi-au produs în întregime efectele până la data intrării în vigoare a noii reglementări. De asemenea, proiectul de act normativ trebuie să cuprindă, dacă este cazul, măsuri legislative privind soluţionarea conflictului între acte normative de categorii diferite, potrivit principiului ierarhiei normelor de nivel superior."
	
	  2.  La punctul 1,  articolul 25 se modifică şi va avea următorul cuprins:
„Art. 25. - Soluţii pentru situaţii tranzitorii

Proiectul de act normativ trebuie să cuprindă soluţii legislative pentru situaţii tranzitorii, în cazul în care prin noua reglementare sunt afectate raporturi sau situaţii juridice născute sub vechea reglementare, dar care nu şi-au produs în întregime efectele până la data intrării în vigoare a noii reglementări. De asemenea, proiectul trebuie să cuprindă, dacă este cazul, măsuri legislative privind soluţionarea conflictului între acte normative de categorii diferite, cu respectarea principiului ierarhiei actelor normative."

Autor:Comisia juridică, de disciplină şi imunităţi
	- pentru rigoarea exprimării

	5.
	  2. La articolul 29 alineatul (1), litera d) se abrogă.
	
	3. La punctul 2, articolul 29, alineatul (1) litera d), se modifică şi va avea următorul cuprins:

„d) studii de impact – în cazul proiectelor de legi de importanţă şi complexitate deosebită şi al proiectelor de legi de aprobare a ordonanţelor emise de Guvern în temeiul unei legi de abilitare şi supuse aprobării Parlamentului.” 

Autor:Comisia juridică, de disciplină şi imunităţi
	- pentru păstrarea studiilor de impact ca instrument de motivare

	6.
	  3. După alineatul (2) al articolului 29, se introduce un nou alineat, alin.(3), cu următorul cuprins:

„(3) în cazul proiectelor de legi pentru care Guvernul îşi angajează răspunderea, documentele de motivare care însoţesc aceste proiecte sunt expunerea de motive şi, după caz, raportul prevăzut la art.28".
	
	 Nemodificat
	

	7.
	 4. După alineatul (1) al articolului 56 se introduce un nou alineat, alin.(11), cu următorul cuprins:

„( 11) După adoptarea lor, în situaţii temeinic justificate, actele     normative     pot fi completate sau,     după caz, abrogate şi înainte de data intrării lor în vigoare.
	
	  4.  La punctul 4, după alineatul (1) al articolului 56 se introduce un nou alineat, alin.(11), cu următorul cuprins:
 „(11) În situaţii temeinic justificate, prin excepţie de la prevederile alin. (1), actele normative de importanţă şi complexitate deosebită  pot fi modificate,completate sau,     după caz, abrogate, de autoritatea emitentă şi în perioada cuprinsă între data publicării în Monitorul Oficial al României şi data prevăzută pentru intrarea lor în vigoare, cu condiţia ca intervenţiile propuse să intre în vigoare la aceeaşi dată cu actul normativ supus evenimentului legislativ.”
Autor: deputat Gheorghe GABOR
	 - pentru  respectarea principiului privind acţiunea în timp a normei juridice.

	8.
	
	
	Art.II. – Legea nr.24/2000 privind normele de tehnică legislativă pentru elaborarea actelor normative, republicată în Monitorul Oficial al României, Partea I, nr.777 din 25 august 2004, cu modificările şi completările ulterioare, precum şi cu cele aduse prin prezenta lege se va republica, dându-se textelor o nouă renumerotare.
Autor: Comisia juridică, de disciplină şi imunităţi

